(návrh)

**ZÁKON**

z ... 2022,

**ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 575/2001 Z. z. o organizácii činnosti vlády a organizácii ústrednej štátnej správy v znení zákona č. 143/2002 Z. z., zákona č. 411/2002 Z. z., zákona č. 465/2002 Z. z., zákona č. 139/2003 Z. z., zákona č. 453/2003 Z. z., zákona č. 523/2003 Z. z., zákona č. 215/2004 Z. z., zákona č. 351/2004 Z. z., zákona č. 405/2004 Z. z., zákona č. 585/2004 Z. z., zákona č. 654/2004 Z. z., zákona č. 78/2005 Z. z., zákona č. 172/2005 Z. z., zákona č. 474/2005 Z. z., zákona č. 231/2006 Z. z., zákona č. 678/2006 Z. z., zákona č. 103/2007 Z. z., zákona č. 218/2007 Z. z., zákona č. 456/2007 Z. z., zákona č. 568/2007 Z. z., zákona č. 617/2007 Z. z., zákona č. 165/2008 Z. z., zákona č. 408/2008 Z. z., zákona č. 583/2008 Z. z., zákona č. 70/2009 Z. z., zákona č. 165/2009 Z. z., zákona č. 400/2009 Z. z., zákona č. 403/2009 Z. z., zákona č. 505/2009 Z. z., zákona č. 557/2009 Z. z., zákona č. 570/2009 Z. z., zákona č. 37/2010 Z. z., zákona č. 372/2010 Z. z., zákona č. 403/2010 Z. z., zákona č. 547/2010 Z. z., zákona č. 392/2011 Z. z., zákona č. 287/2012 Z. z., zákona č. 60/2013 Z. z., zákona č. 311/2013 Z. z., zákona č. 313/2013 Z. z., zákona č. 335/2014 Z. z., zákona č. 172/2015 Z. z., zákona č. 339/2015 Z. z., zákona č. 358/2015 Z. z., zákona č. 392/2015 Z. z., zákona č. 171/2016 Z. z., zákona č. 272/2016 Z. z., zákona č. 378/2016 Z. z., zákona č. 138/2017 Z. z., zákona č. 238/2017 Z. z., zákona č. 112/2018 Z. z., zákona č. 313/2018 Z. z., zákona č. 30/2019 Z. z., zákona č. 134/2020 Z. z., zákona č. 72/2021 Z. z., zákona č. 187/2021 Z. z., zákona č. 368/2021 Z. z., zákona č. 395/2021 Z. z., zákona č. 55/2022 Z. z. a zákona č. 137/2022 Z. z. sa mení a dopĺňa takto:

1. V § 2 ods. 1 druhej vete sa bodka na konci nahrádza čiarkou a pripájajú sa tieto slová „ak tento zákon neustanovuje inak.“.

2. V § 22 odsek 1 znie:

„(1) Na čele Úradu vlády Slovenskej republiky, v rozsahu úkonov, ktoré sa netýkajú plnenia úloh podpredsedu vlády, ktorý neriadi ministerstvo alebo plnenia úloh splnomocnenca vlády pre rómske komunity, je vedúci, ktorý za výkon svojej funkcie zodpovedá predsedovi vlády. Vedúceho Úradu vlády Slovenskej republiky vymenúva a odvoláva vláda. Na čele Úradu podpredsedu vlády, ktorý neriadi ministerstvo je štátny tajomník podpredsedu vlády, ktorý neriadi ministerstvo; štátny tajomník koná za Úrad vlády Slovenskej republiky v rozsahu úkonov, ktoré sa týkajú plnenia úloh podpredsedu vlády, ktorý neriadi ministerstvo. Na účely finančného riadenia a finančnej kontroly podľa osobitného predpisu1b) sa štátny tajomník podpredsedu vlády, ktorý neriadi ministerstvo považuje za štatutárny orgán orgánu verejnej správy vo vzťahu k finančným operáciám týkajúcich sa plnenia úloh podpredsedu vlády, ktorý neriadi ministerstvo. Na čele Úradu splnomocnenca vlády pre rómske komunity je splnomocnenec vlády pre rómske komunity; splnomocnenec vlády pre rómske komunity koná za Úrad vlády Slovenskej republiky v rozsahu úkonov, ktoré sa týkajú plnenia úloh splnomocnenca vlády pre rómske komunity. Na účely finančného riadenia a finančnej kontroly podľa osobitného predpisu1b) sa splnomocnenec vlády pre rómske komunity považuje za štatutárny orgán orgánu verejnej správy vo vzťahu k finančným operáciám týkajúcich sa plnenia úloh splnomocnenca vlády pre rómske komunity. Na účely poskytovania príspevkov z fondov Európskej únie podľa osobitného predpisu1ba) sa splnomocnenec vlády pre rómske komunity považuje za štatutárny orgán poskytovateľa.“.

Poznámky pod čiarou k odkazom 1b a 1ba znejú:

„1b) Zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov.

1ba) Zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov.

Zákon č. 121/2022 Z. z. o príspevkoch z fondov Európskej únie a o zmene a doplnení niektorých zákonov.“.

3. V § 24 sa odsek 1 dopĺňa písmenom d), ktoré znie:

„d) koordináciu uskutočňovania inklúzie marginalizovaných rómskych komunít.“.

4. V § 24 sa za odsek 7 vkladá nový odsek 8, ktorý znie:

„(8) V Úrade vlády Slovenskej republiky je zriadený Úrad splnomocnenca vlády pre rómske komunity. Úrad splnomocnenca vlády pre rómske komunity tvoria najmenej tie odborné útvary Úradu vlády Slovenskej republiky, ktoré zabezpečujú plnenie úloh splnomocnenca vlády pre rómske komunity podľa § 24 ods. 1 písm. d) alebo Štatútu Splnomocnenca vlády Slovenskej republiky pre rómske komunity. Úrad splnomocnenca vlády pre rómske komunity je na účely prideľovania identifikačného čísla organizácie zapísanou organizačnou zložkou.“.

Doterajšie odseky 8 až 12 sa označujú ako odseky 9 až 13.

5. V § 24 ods. 13 sa slová „odsekoch 8 až 11“ nahrádzajú slovami „odsekoch 9 až 12“.

**Čl. II**

Tento zákon nadobúda účinnosť 1. novembra 2022.